Rugby-moord: Vier gee hulself oorBrett Williams Vier mans het hulself Woensdag aan die polisie oorgegee in verband met die moord op Brett Williams, die 29-jarige rugby-ondersteuner wat ná ŉ Super 15-wedstryd in Durban doodgeslaan is. Kol. Vincent Mdunge, ŉ polisiewoordvoerder, het Woensdag gesê ŉ vyfde verdagte sal na verwagting later vandag homself aan die polisie oorgee Die groep word daarvan beskuldig dat hulle Williams buite Durban se Kingspark-stadion doodgeslaan en -geskop het. Die voorval het op 24 Maart ná die Sharks-wedstryd teen die Melbourne Rebels plaasgevind. Die vyf mans sal na verwagting Donderdag in die Durban-landdroshof verskyn op aanklag van moord. Lees ook: Rugby-moord: Vyf sal hulself glo oorgee Rugby-moord: Slagoffer se naam bekendgemaak